《聂水部招集署中赋谢兼送聂公北行》
明代·胡应麟

握手翩翩兴未穷，芳尊何意武林同。不堪坐倚琼枝畔，饱听歌翻玉树丛。

越海地偏云气紫，燕台天近日华红。春风烂漫甘泉侧，赋就能无望北鸿。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。